**Térítésmentes tulajdonba adásról szóló szerződés**

**- ingó vagyonra -**

amely létrejött az alulírott helyen és időben,

egyrészről **Tiszaújváros Város Önkormányzata**

székhelye: 3580 Tiszaújváros, Bethlen Gábor út 7.

statisztikai számjele: 15726463-8411-321-05

törzskönyvi azonosító száma: 726467

adószáma: 15726463-2-05

képviseli: Dr. Fülöp György polgármester,

mint átadó (a továbbiakban: **Átadó**),

másrészről **Egri Főegyházmegye**

székhelye: 3300 Eger, Széchenyi I. u. 1.

nyilvántartási száma: 00001/2012-003

adószáma: 19924601-1-10

statisztikai számjele: 19924601-9491-555-10

képviseli: Dr. Ternyák Csaba György egri érsek,

mint átvevő (a továbbiakban: **Átvevő**, Átadó és Átvevő együtt: **Szerződő Felek**) között az alábbi feltételekkel:

**I.**

**Előzmények**

Szerződő Felek között 2013. évben „*Átadás-átvételi megállapodás*” jött létre az Átadó fenntartásában volt Tiszaújvárosi Általános Iskola, Alapfokú Művészeti Iskola és Pedagógiai Szakszolgálat nevű köznevelési intézmény Arany János Iskola telephelyének egyházi fenntartásba adásáról. A szerződés alapján Átadó a tulajdonában lévő tiszaújvárosi belterületi 949 hrsz. alatt felvett és természetben 3580 Tiszaújváros, Rózsa út 12. szám alatt található, „kivett általános iskola” megnevezésű ingatlant (a továbbiakban: Ingatlan), valamint az Ingatlanban található, vagy ahhoz tartozó, a közfeladat ellátáshoz szükséges **ingóságokat** Átvevő birtokába és használatába adta.

Szerződő Felek egyezően kijelentik, hogy az Ingatlan, valamint az abban található, vagy ahhoz tartozó **ingóságok** 2022. december 22-én, az egyházakat érintő egyes törvények módosításáról szóló 2022. évi LXXVIII. tv. (a továbbiakban: Mód. tv.) hatálybalépésekor Átvevő birtokában álltak, illetőleg állnak jelenleg is.

Az Országgyűlés a Mód. tv.-t 2022. december 7-én fogadta el, mely módosítja többek között az egyházak hitéleti és közcélú tevékenységének anyagi feltételeiről szóló 1997. évi CXXIV. törvényt (a továbbiakban: Eftv.) is, amely szerint, ha az állami vagy önkormányzati feladatot ellátó köznevelési vagy szakképző intézmény fenntartói joga bevett egyház vagy annak belső egyházi jogi személye részére kerül átadásra, az egyházi fenntartó legkésőbb a feladatátvétel éve június 30-ig benyújtott erre vonatkozó igénye alapján a fenntartói jog átadásával együtt a köznevelési vagy szakképző intézmény nevelési-oktatási feladatainak ellátását szolgáló, állami vagy helyi önkormányzati tulajdonban álló **ingó** és ingatlan vagyont haladéktalanul, de legkésőbb a feladatátvétel évében a nevelési, illetve tanév kezdetéig ingyenesen a bevett egyház vagy annak belső egyházi jogi személye mint fenntartó tulajdonába kell adni.

A jogszabály rendelkezik továbbá arról, hogy a törvény hatálybalépésekor az egyházi fenntartó birtokában álló vagyonelemekre a szerződést - az egyházi fenntartó erre vonatkozó igénye alapján - haladéktalanul, de legkésőbb a nevelési, illetve tanév kezdetéig kell megkötni. Az erre vonatkozó igényt legkésőbb 2023. február 28-ig be kell jelenteni.

Szerződő Felek egyezően kijelentik, hogy Átvevő igényét „Nyilatkozat igény bejelentéséről” megnevezésű okiratban, tértivevényes postai küldeményként Átadó részére 2023. február 22-én megküldte, igényét a jogszabályban előírt határidőben előterjesztette.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 108. § (2) bekezdés b) pontja alapján az önkormányzat kizárólagos tulajdonában álló nemzeti vagyon ingyenesen átruházható egyház, egyházi jogi személy hitéleti feladatai elősegítése vagy az általa végzett állami – így különösen oktatási, szociális, család-, gyermek- és ifjúságvédelmi, kulturális – feladatok ellátásának elősegítése érdekében.

A fentiekre tekintettel, Tiszaújváros Város Önkormányzatának Képviselő-testülete az Eftv. 11/A. § (1) bekezdés alapján, figyelemmel a 13. § (3) bekezdésben foglaltakra, …./2023. (... ...) határozatával arról döntött, hogy a Tiszaújváros belterületi 949 hrsz. alatt felvett, 3580 Tiszaújváros, Rózsa út 12. szám alatt található ingatlan, valamint az abban található, vagy ahhoz tartozó, Átadó tulajdonát képező **ingóságok** tulajdonjogát az Egri Főegyházmegye részére térítésmentesen átruházza, továbbá felhatalmazta a polgármestert a szerződés megkötésére.

**II.**

**A Szerződés**

1./ A szerződés tárgyát képező ingóságok:

A szerződő felek rögzítik, hogy az Átadó kizárólagos tulajdonát képezik a Tiszaújváros belterület 949 hrsz. alatt felvett, 3580 Tiszaújváros, Rózsa út 12/A-12. szám alatti ingatlanban található vagy ahhoz tartozó és átvevő használatában lévő ingó eszközök (a továbbiakban: Ingók). A vagyontárgyak tételes felsorolását a szerződés 1. sz. mellékletét képező vagyonleltár tartalmazza (elektronikus adathordozón).

2./ Átadó kijelenti és szavatolja, hogy a 1./ pontban megjelölt Ingók per-, teher- és igénymentesek, azt adók, vagy adók módjára behajtandó köztartozások nem terhelik és azon harmadik személynek nem áll fenn olyan joga, amely az Átvevő általi megszerzését kizárná vagy korlátozná. A vagyon jelenleg is az Átvevő használatában van, ezért azt ismeri, megtekintette.

3./ A Felek megállapodnak abban, hogy az **Átadó** 1./ pontban körülírt Ingókat jelen szerződés aláírásával térítésmentesen **Átvevő tulajdonába adja,** illetve **Átvevő tulajdonba veszi** oly módon, hogy az Átadó számviteli nyilvántartásokból jelen szerződés aláírásával azt kivezeti, így átadja, az Átvevő pedig a számviteli nyilvántartásaiba bevezeti, így átveszi azt.

4./ A térítésmentes átadás tárgyául szolgáló vagyon forgalmi értékét Felek mindösszesen 8.228.460,- Ft-ban, azaz Nyolcmillió-kettőszázhuszonnyolcezer-négyszázhatvan forintban rögzítik.

5./ Az Ingók birtokbaadása már korábban megtörtént az Ingókra vonatkozó, a Feleknél 2013. augusztus 9-én, illetve 2013. augusztus 14-én kelt használatba adási megállapodás alapján.

6./ Átadó akként nyilatkozik, hogy jogi személyiséggel rendelkező települési önkormányzat, míg Átvevő akként nyilatkozik, hogy a Magyar Katolikus Egyház 0001/2021-003 számon nyilvántartásba vett belső egyházi jogi személye, a nemzeti vagyonról szóló 2011. évi CXCVI. törvény (továbbiakban: Nvtv.) 3. § (1) bekezdés 1. pont a) alpontja értelmében átlátható szervezetnek minősül. Szerződő Felek szerződéskötésének, tulajdonjog elidegenítési, illetve szerzési képességének akadálya nincs.

7./ Átvevő vállalja, hogy a Nvtv. 13. § (4) bekezdés b) pontja szerint az átruházott vagyon hasznosításáról évente beszámol az Átadónak.

8./ A Nvtv. 13. § (7) és (8) bekezdései alapján Átvevő vállalja, hogy amennyiben megállapítást nyer, hogy a célhoz – azaz a köznevelési tevékenységhez – kötött hasznosításra vonatkozó törvényi előírásnak részben vagy egészben nem tesz eleget, az Átadó felszólítására, az abban meghatározott határidőig a jogsértő állapotot megszünteti. A határidő elmulasztása esetén az Átvevő köteles jelen megállapodásban rögzített forgalmi értéknek a kötelezettség megsértésének napjától számított mindenkori jegybanki alapkamattal növelt összegét az Átadó felszólítására, az abban meghatározott határidőig nemteljesítési kötbérként megfizetni, vagy az Átadó a nemteljesítési kötbér követelése helyett az ingyenes tulajdonjog átruházást eredményező szerződéstől elállhat.

9./ Felek rögzítik, hogy az Eftv. 11/A. § (1) bekezdés alapján – az ott felsorolt esetekben – a vagyon tulajdonjoga ingyenesen visszaszáll Átadóra.

**Vegyes és záró rendelkezések**

10./ Felek rögzítik, hogy a megállapodás tárgyát képező Ingók tulajdonjogának átruházása az általános forgalmi adóról szóló 2007. évi CXXVII. törvény 259. § 9/A. pont alapján közcélú adománynak minősül. Ezen jogszabályhely c) alpontja alapján kiállított igazolás jelen megállapodás mellékletét képezi.

11./ Felek rögzítik, hogy a jelen szerződés mindkét szerződő fél aláírása napján lép hatályba.

12./ Az egyes rendelkezések érvénytelensége esetén a szerződés többi része érvényes marad. Felek az érvénytelen rendelkezést hatályos, gazdaságilag lehetőség szerint egyenértékű rendelkezéssel pótolják.

13./ Jelen szerződés aláírásával egyidejűleg az Átvevővel fennálló, Ingókra vonatkozó, a Feleknél 2013. augusztus 9-én, illetve 2013. augusztus 14-én kelt használatba adási megállapodás hatályát veszti.

14./ Szerződő Felek hozzájárulnak jelen szerződés tartalmi elemeinek nyilvánosságra hozatalához.

Szerződő Felek jelen szerződést elolvasás és értelmezés után, mint akaratukkal mindenben megegyezőt, 6 darab eredeti példányban helybenhagyólag aláírják.

Tiszaújváros, 2023. ………….. Eger, 2023. …………….. …

ÁTADÓ ÁTVEVŐ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tiszaújváros Város Önkormányzata Egri Főegyházmegye**

**/képv.: Dr. Fülöp György polgármester/ /képv.: Dr. Ternyák Csaba György érsek/**

Átadó részéről jogi ellenjegyző:

Tiszaújváros, 2023. évi …………… hó …... napján

\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Juhos Szabolcs

jegyző

Átadó részéről pénzügyi ellenjegyző:

Tiszaújváros, 2023. évi ……….. hó …... napján

\_\_\_\_\_\_\_\_\_\_\_\_\_\_\_\_\_\_\_\_\_\_\_

Makrányiné Tamási Tünde

osztályvezető

Ellenjegyzem:

Eger, 2023. ……………..…

dr. Németh Dezső

ügyvéd

/3300 Eger, Balassi B. u. 20., KASZ: 36066174/